টিয়ানা টেইলর

**টিয়ানা মে শে জ্যাকলিন টেইলর** (; ; জন্ম ১০ ডিসেম্বর ১৯৯০) একজন মার্কিন সঙ্গীতশিল্পী, গীতিকার, অভিনেত্রী, মডেল, নৃত্যশিল্পী, নৃত্য পরিচালক ও মিউজিক ভিডিও পরিচালক। তিনি একটি গোল্ডেন গ্লোব, দুটি ক্রিটিকস চয়েস পুরস্কার ও একটি এনএএসিপি ইমেজ পুরস্কার অর্জন করেছেন এবং একটি একাডেমি পুরস্কার, দুটি অ্যাক্টর পুরস্কার, একটি বাফটা পুরস্কার ও একটি গ্র্যামি পুরস্কারের মনোনয়ন লাভ করেছেন। তিনি *[[টাইম (পত্রিকা)|টাইম]]* সাময়িকীর ২০২৬ সালের বর্ষসেরা নারীদের একজন।

১৫ বছর বয়সে তিনি বিয়োন্সের গাওয়া "রিং দি অ্যালার্ম" গানের ভিডিওর নৃত্য পরিচালনা করেন এবং দ্য নেপচুন্সের স্টার ট্র্যাক এন্টারটেইনমেন্টের সাথে রেকর্ডিংয়ের চুক্তি স্বাক্ষর করেন। এই সময়ে জে-জির "ব্লু ম্যাজিক" গানের ভিডিওতে নৃত্যশিল্পী হিসেবে টেইলরকে দেখা যায় এবং তিনি তার প্রথম একক গান "গুগল মি" প্রকাশ করেন। তিনি কানইয়ে ওয়েস্টের সাথে *মাই বিউটিফুল ডার্ক টুইস্টেড ফ্যান্ট্যাসি* অ্যালবামের "ডার্ক ফ্যান্ট্যাসি" ও "হেল অব আ লাইফ" গানের জন্য অধিক পরিচিতি অর্জন করেন।

২০১২ সালে তিনি ওয়েস্টের গুড মিউজিকের সাথে চুক্তিবদ্ধ হন এবং এই লেবেলের সংকলিত অ্যালবাম *ক্রুয়েল সামার* গানের ভিডিওতে অভিনয় করেন, যা বিলবোর্ড ২০০ এর দ্বিতীয় স্থান লাভ করে। তার প্রথম স্টুডিও অ্যালবাম *সেভেন* (২০২৪) আরঅ্যান্ডবি/হিপ হপ অ্যালবাম তালিকার শীর্ষ স্থান অধিকার করে। টেইলর এরপর কানইয়ে ওয়েস্টের "ফেড" গানে অভিনয় করেন ও এর সহ-নৃত্য পরিচালক হিসেবে কাজ করেন, যার জন্য তিনি শ্রেষ্ঠ নৃত্য পরিচালনা বিভাগে এমটিভি ভিডিও মিউজিক পুরস্কার অর্জন করেন। এরপর তিনি *কে.টি.এস.ই.* (২০১৮) ও *দি অ্যালবাম* (২০২০) প্রকাশ করেন। তার চতুর্থ অ্যালবাম *এসকেপ রুম* (২০২৫) শ্রেষ্ঠ আরঅ্যান্ডবি অ্যালবাম বিভাগে গ্র্যামি পুরস্কারের মনোনয়ন লাভ করে।

অভিনেত্রী হিসেবে টেইলর *স্টম্প দ্য ইয়ার্ড: হোমকামিং* (২০১০) ও *ম্যাডিয়া'স বিগ হ্যাপি ফ্যামিলি* (২০১১) চলচ্চিত্রে অভিনয়ের পর *কামিং টু আমেরিকা* (২০২১) ও *দ্য রিপ* (২০২৬) চলচ্চিত্রে শ্রেষ্ঠাংশে অভিনয় করেন। তিনি *আ থাউজেন্ড অ্যান্ড ওয়ান* (২০২৩) চলচ্চিত্রে ইনেজ চরিত্রে অভিনয় করে সমাদৃত হন এবং ব্রেকথ্রো অভিনয়ের বিভাগে ন্যাশনাল বোর্ড অব রিভিউ পুরস্কার অর্জন করেন। এরপর পল টমাস অ্যান্ডারসনের *[[ওয়ান ব্যাটল আফটার অ্যানাদার]]* (২০২৫)-এ অভিনয় করে শ্রেষ্ঠ পার্শ্ব অভিনেত্রী বিভাগে গোল্ডেন গ্লোব অর্জন করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। টেলিভিশনে তিনি রায়ান মার্ফির আইনি নাট্যধর্মী *অল্‌স ফেয়ার* (২০২৫-বর্তমান) ধারাবাহিকে অভিনয় করেন এবং নেটফ্লিক্সের টেলিভিশন চলচ্চিত্র *স্ট্র*-এ অভিনয় করে এনএএসিপি ইমেজ পুরস্কার অর্জন করেন।

## তথ্যসূত্র

## বহিঃসংযোগ

*
*
*Teyana Taylor on MySpace
*Teyana Taylor at Fashion Week

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর আফ্রিকান-মার্কিন গায়িকা
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন গায়িকা
বিষয়শ্রেণী:২১শ শতাব্দীর মার্কিন র‍্যাপশিল্পী
বিষয়শ্রেণী:আফ্রিকান-মার্কিন অভিনেত্রী
বিষয়শ্রেণী:আফ্রিকান-মার্কিন গায়িকা-গীতিকার
বিষয়শ্রেণী:আফ্রিকান-মার্কিন নৃত্য পরিচালক
বিষয়শ্রেণী:ত্রিনিদাদ ও টোবাগো বংশোদ্ভূত মার্কিন ব্যক্তি
বিষয়শ্রেণী:নিউ ইয়র্ক শহরে সঙ্গীতশিল্পী
বিষয়শ্রেণী:মার্কিন গায়িকা-গীতিকার
বিষয়শ্রেণী:মার্কিন নৃত্য পরিচালক
বিষয়শ্রেণী:মার্কিন পপ গায়িকা
বিষয়শ্রেণী:মার্কিন রিদম অ্যান্ড ব্লুজ সঙ্গীতশিল্পী-গীতিকার
বিষয়শ্রেণী:মার্কিন হিপ হপ নৃত্যশিল্পী
বিষয়শ্রেণী:মার্কিন হিপ হপ সঙ্গীতশিল্পী
বিষয়শ্রেণী:ম্যানহাটনের অভিনেত্রী
বিষয়শ্রেণী:ম্যানহাটনের র‍্যাপশিল্পী
বিষয়শ্রেণী:ম্যানহাটনের সঙ্গীতজ্ঞ
বিষয়শ্রেণী:ইন্টারস্কোপ রেকর্ডসের শিল্পী
বিষয়শ্রেণী:ডেফ জ্যাম রেকর্ডিংসের শিল্পী
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী